*****

ΚΑΝΟΝΙΣΜΟΣ (ΕΟΚ) αριθ. 2206/90 ΤΟΥ ΣΥΜΒΟΥΛΙΟΥ

της 24ης Ιουλίου 1990

για την τροποποίηση του κανονισμού (ΕΟΚ) αριθ. 1569/72 περί ειδικών μέτρων για τους κραμβόσπορους, γογγυλόσπορους και τους ηλιανθόσπορους καθώς και του κανονισμού (ΕΟΚ) αριθ. 2036/82 περί θεσπίσεως ειδικών κανόνων σχετικά με τα ειδικά μέτρα για τα πίσα, τα κουκιά, τα φούλια και τα γλυκά λούπινα

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2902/89 (2), και ιδίως το άρθρο 36,

τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 για την πρόβλεψη ειδικών μέτρων για τα πίσα, τα κουκιά, τα φούλια και τα γλυκά λούπινα (3), όπως τροποποιήθηκε τελευταία από τον κανονισμό (ΕΟΚ) αριθ. 1104/88 (4), και ιδίως το άρθρο 3 παράγραφος 5,

την πρόταση της Επιτροπής,

Εκτιμώντας:

ότι ο κανονισμός (ΕΟΚ) αριθ. 1569/72 (5), όπως τροποποιήθηκε τελευταία από τον κανονισμό (ΕΟΚ) αριθ. 2216/88 (6), και ο κανονισμός (ΕΟΚ) αριθ. 2036/82 (7), όπως τροποποιήθηκε τελευταία από τον κανονισμό (ΕΟΚ) αριθ. 1190/90 (8), προβλέπουν τον υπολογισμό διαφορικών νομισματικών ποσών βάσει της τιμής της αγοράς που αναφέρονται στις κεντρικές τιμές ορισμένων κρατών μελών·

ότι, για τη σαφήνεια των διατάξεων που αφορούν τον υπολογισμό των διαφορικών νομισματικών ποσών, αφενός, και για να ληφθεί υπόψη η αυξάνουσα σπουδαιότητα του Ecu, αφετέρου, το Ecu θα πρέπει να χρησιμοποιείται απευθείας ως βάση αναφοράς για τον καθορισμό της τιμής της αγοράς για τα νομίσματα που δεν τηρούν το περιθώριο διακυμάνσεως του 2,25 % στα πλαίσια του Ευρωπαϊκού Νομισματικού Συστήματος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1569/72 τροποποιείται ως εξής:

1. Στο άρθρο 2 παράγραφος 1 πρώτο εδάφιο, το στοιχείο β) αντικαθίσταται από το ακόλουθο κείμενο:

«β) όσον αφορά τα κράτη μέλη πλην εκείνων που αναφέρονται στο στοιχείο α), του ποσοστού που αντιπροσωπεύει τη διαφορά μεταξύ:

- της γεωργικής ισοτιμίας, και

- του μέσου όρου των τιμών του Ecu που δημοσιεύονται στην Επίσημη Εφημερίδα των Ευρωπαϊκών Κοινοτήτων, σειρά C, κατά τη διάρκεια περιόδου που θα καθοριστεί.»

2. Στο άρθρο 2 παράγραφος 1, το δεύτερο εδάφιο αντικαθίσταται από το ακόλουθο κείμενο:

«Εντούτοις, τα ποσά που αναφέρονται στο πρώτο εδάφιο στοιχείο α) δεύτερη περίπτωση και στοιχείο β) δεύτερη περίπτωση πολλαπλασιάζονται με το διορθωτικό συντελεστή που αναφέρεται στο άρθρο 6 παράγραφος 1 του κανονισμού (ΕΟΚ) αριθ. 1677/85 (*), όπως τροποποιήθηκε τελευταία από τον κανονισμό (ΕΟΚ) αριθ. 52/90 (**).

(*) ΕΕ αριθ. L 164 της 24. 6. 1985, σ. 6.

(**) ΕΕ αριθ, L 8 11. 1. 1990, σ. 22.»

Άρθρο 2

Ο κανονισμός (ΕΟΚ) αριθ. 2036/82 τροποποιείται ως εξής:

1. Στο άρθρο 12α παράγραφος 2 στοιχείο α) δεύτερη περίπτωση, οι όροι «συντελεστής που αναφέρεται στο άρθρο 6 παράγραφος 3» αντικαθίστανται από τους όρους «διορθωτικός συντελεστής που αναφέρεται στο άρθρο 6 παράγραφος 1».

2. Στο άρθρο 12α παράγραφος 2, το στοιχείο β) αντικαθίσταται από το ακόλουθο κείμενο:

«β) όσον αφορά τα κράτη μέλη πλην εκείνων που αναφέρονται στο στοιχείο α), του ποσοστού που αντιπροσωπεύει τη διαφορά μεταξύ:

- της γεωργικής ισοτιμίας, και

- του μέσου όρου των τιμών του Ecu που δημοσιεύονται στην Επίσημη Εφημερίδα των Ευρωπαϊκών Κοινοτήτων, σειρά C, κατά τη διάρκεια περιόδου που θα καθοριστεί, πολλαπλασιαζομένου με το διορθωτικό συντελεστή που αναφέρεται στο άρθρο 6 παράγραφος 1 του κανονισμού (ΕΟΚ) αριθ. 1677/85.»

Άρθρο 3

Ο παρών κανονισμός αρχίζει να ισχύει την 1η Σεπτεμβρίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Ιουλίου 1990.

Για το Συμβούλιο

Ο Πρόεδρος

C. MANNINO

(1) ΕΕ αριθ. 172 της 30. 9. 1966, σ. 3025/66.

(2) ΕΕ αριθ. L 280 της 29. 9. 1989, σ. 2.

(3) ΕΕ αριθ. L 162 της 12. 6. 1982, σ. 28.

(4) ΕΕ αριθ. L 110 της 29. 4. 1988, σ. 16.

(5) ΕΕ αριθ. L 167 της 25. 7. 1972, σ. 9.

(6) ΕΕ αριθ. L 197 της 26. 7. 1988, σ. 10.

(7) ΕΕ αριθ. L 219 της 28. 7. 1982, σ. 1.

(8) ΕΕ αριθ. L 119 της 11. 5. 1990, σ. 39.